《众乐亭 其一》
宋代·胡宗愈

平湖拍岸海潮通，亭在平湖杳霭中。庄艳含春云岛晚，波光照夜玉壶空。

动摇人影两桥月，洗涤尘襟四面风。野老半酣亭下笑，渔樵今日与民同。

作者简介：（1029—1094）宋常州晋陵人，字完夫。胡宿侄。仁宗嘉祐四年进士。神宗时累官同知谏院，反对王安石用李定为御史，出通判真州。哲宗元祐初，累进给事中、御史中丞，进《君子无党论》，拜尚书右丞。刘安世等合攻之，出知陈州，徙成都府，蜀人安其政。召为礼部尚书，迁吏部。卒谥简修，一曰修简。